રાજકોટ, તા. ૯ :. બ્રાન્ડેડ વસ્તુઓના નામે બનાવટ કરી ગુજરાતભરના વિવિધ શહેરોમાં લોકોને શો રૂમ તથા ઓનલાઈન ફેસબુક પેઈજ બનાવી બ્રાન્ડેડ બ્યુટી ક્રીમ, શુઝ, જીન્સ અને ઘડીયાળ તથા બેલ્ટનો લાંબા સમયથી ધમધમતા કારોબાર પર રાજ્યના ડીજીપી કક્ષાના સીઆઈડી વડા આશિષ ભાટીયા દ્વારા કડકાઈથી જે રીતે કાર્યવાહી થઈ રહી છે, અને કાર્યમાં લોકો દ્વારા પણ વિવિધ પ્રકારે આવા ગોરખ ધંધાની માહિતી સીઆઈડી વડાને પુરી પડાઈ રહી છે. તેનાથી પ્રોત્સાહીત થઈ સીઆઈડી વડા આશિષ ભાટીયાએ ફેસબુક પર સીઆઈડી ક્રાઈમનું એક ખાસ પેઈજ આ માટે તૈયાર કરાવી લોકોને આવા કોઈપણ ગોરખ ધંધાની માહિતી હોય તો ફેસબુક પર ફરીયાદ કરવાથી તેની ચકાસણી બાદ આવા કૌભાંડકારોને ત્યાં રેડ પાડવાની ખાત્રી આપી છે.